പൂക്കോട്ടൂര് യുദ്ധം: ഗാനമൊരുക്കി ബാപ്പുട്ടി പൂക്കോട്ടൂര്: പൂക്കോട്ടൂര് സമരത്തിെന്റ നൂറാം വാര്ഷികത്തോടനുബന്ധിച്ച് സമര സ്മരണയുണര്ത്തുന്ന ഗാനമൊരുക്കി വള്ളുവമ്ബ്രം നാലകത്ത് ബാപ്പുട്ടി. ഇദ്ദേഹം രചിച്ച മനതാരില് മരിക്കാതെ എന്ന് തുടങ്ങുന്ന ഗാനമാണ് ശ്രദ്ധേയമാകുന്നത്.കഴിഞ്ഞദിവസം പി.കെ.എം.ഐ.സിയില് നടന്ന നൂറാം വാര്ഷിക ചടങ്ങില് എം.പി. അബ്ദുസ്സമദ് സമദാനി എം.പിയാണ് ഗാനം പ്രകാശനം ചെയ്തത്. മലബാര് സമരവുമായി ബന്ധപ്പെട്ട് ബാപ്പുട്ടി എഴുതിയ മൂന്നാമത്തെ ഗാനമാണിത്. പ്രവാസിയായ ബാപ്പുട്ടി സമകാലിക വിഷയങ്ങളില് നിരവധി ഗാനങ്ങളൊക്കിയിട്ടുണ്ട്. ഭൂരിഭാഗം ഗാനങ്ങളും ഇദ്ദേഹം തന്നെയാണ് ആലപിക്കുന്നത്. കരിപ്പൂര് രക്ഷാപ്രവര്ത്തനത്തെ പ്രശംസിച്ചെഴുതിയ ഗാനം ഏറെ പ്രശംസ നേടിയിരുന്നു. പുതിയ പാട്ടിന് ശബ്ദം നല്കിയത് ജരീറും എഡിറ്റിങ് നിര്വഹിച്ചത് കരീം ചോലക്കലുമാണ്. ഇരുവരും വള്ളുവമ്ബ്രം സ്വദേശികളാണ്.